Hamilton gaan nie titel so maklik prysgee | Maroela Media
Hamilton gaan nie titel so maklik prysgee
Lewis Hamilton het in Brasilië gewen. Foto: Twitter.
Lewis Hamilton het gister in São Paulo gewys dat hy nie sommer net sal terugstaan en hensop in sy titelgeveg met Max Verstappen nie.
Of jy nou van die Mercedes-renjaer hou of nie, hy het uitstekend terugbaklei om die Brasiliaanse Grand Prix te wen nadat hy tiende op die wegspringrooster was. Toegegee, Valtteri Bottas het dinge vir hom makliker gemaak toe hy spanbevele gehoorsaam het en vir die verdedigende wêreldkampioen opsygeskuif het.
Maar dit is waarvoor 'n mens spanmaats het, nie waar nie?
Verstappen was die tweede vinnigste agter die stuur van sy Red Bull, maar sy voorsprong op die jaerspunteleer het nou na 14 punte gekrimp.
"Ek het my beste gegee en hierdie is ongetwyfeld een van die prestasies waarop ek die trotsste in my F1-loopbaan is," het Hamilton ná die afloop van die wedren gesê.
Natuurlik was daar ook weer drama op die renbaan toe Verstappen in die 48ste ronde alles in sy vermoë gedoen het om Hamilton se aanslag af te weer.
Die Red Bull-renjaer het sy aartsvyand van die baan gedruk, maar wedrenbeamptes het bevind dat sy maneuver geen straf regverdig nie.
Toto Wolff (Mercedes-spanbaas) was egter minder in sy noppies met Verstappen se verdedigingstaktiek en hy het sy mond behoorlik uitgespoel.
"Ons het hierdie naweek baie klappe in die gesig gekry met besluite wat teen ons getel het. Dit is iets waaroor ek baie kwaad is en ek sal altyd my span en bestuurders verdedig. Ek was vantevore altyd baie diplomaties gewees, maar dit stop vandag," het Wolff gesê.
Dit is hierdie naweek tyd vir die Katar Grand Prix en F1-geesdriftiges kan Sondag van 16:00 die aksie op SuperSport volg.
Max Verstappen 332,5 punte
Lewis Hamilton 318,5 punte
Valtteri Bottas 203 punte
Sergio Perez 178 punte
Lando Norris 151 punte
Charles Leclerc 148 punte
Carlos Sainz 139,5 punte
Daniel Ricciardo 105 punte
Pierre Gasly 92 punte
Fernando Alonso 62 punte
Mercedes 521,5 punte
Red Bull 510 punte
Ferrari 287,5 punte
Until today, no driver had won from further back than P8 on the grid at Interlagos ????@LewisHamilton started P10 today ????#BrazilGP ???????? #F1 pic.twitter.com/d6d8K9epb3
G'n keer aan Proteas in Windhoek
Foto's: 'n Helse ding op 'n fiets
Hamilton se arrogansie irriteer my al vir jare!
Al wanneer slipstream rerig tel tussen die vinnige karre, is in die straight wanner die karre op topspoed is. Verslappen swenk oral heen en weer oral op die baan sodat Hamilton nie kan deurkom nie. Onsportief daarom is hy uitgejou deur die skare. Ek kyk al 40 jaar Grand Prix. Wat Verslappen gedoen het, is onsportief. Hy moet nie weer moan as Hamilton hom afsny of iets nie want hy doen dit self.
ou BLM-Hamilton is nou maar eenmaal 'n arrogante klein katatertjie. Sy hare en sy oorbelle en sy tatoos lyk belaglik. Dis tyd dat hy 'n les geleer moet word. Sy tyd is verby en Toto is net so irriterend. Ek hoop net Max maak dit hierdie jaar vir die kampioenskap want hy verdien dit.
Moenie met Piet stry nie. Hy weet alles van F1 en rugby af. Sy eintlike skill is om te probeer om vir sy mammie te wys dat hy al met twee vingers kan tik :-)